蘆田愛菜

蘆田愛菜係一個日本女童星，屬於Jobby Kids演藝經紀公司。兵庫縣出世。

簡介
3歳進入Jobby Kids演藝經紀公司，之後因為工作關係會搭新幹線往返東京同埋住嘅兵庫縣，平時多數講關西腔，只要過咗新橫濱就唔再講關西腔，用標準日語對話。而家住喺東京。
2009年出道，演出朝日放送嘅短篇電影《大冒險媽媽》。
2010年，演出連續劇《愛母罪》而受到注目，並攞到第65屆日劇學院賞新人獎。
2011年3月參與《再會了！我們嘅幼稚園》嘅演出，以六歲嘅年齡創下日本電視劇史上最年輕主角紀錄。
2011年，主演連續劇《契爸唔易做》，成為史上最年輕嘅日劇主演演員。劇集收視得到佳績，大結局高達23.9%，平均收視15.5%，成為日本2011年春季連續劇收視第二高嘅劇集。由蘆田愛菜同埋鈴木福合唱嘅劇集主題曲《Maru Maru Mori Mori!》網上下載量超過200萬次，實體唱片出貨量超過50萬張。
2011年10月26號以單曲「美好嘅星期天～Gyu Gyu Good Day～」出道，並且從嗰個月開始接下節目「メレンゲの気持ち」主持，成為史上最年輕嘅主持人
於2011年12月31號參加「第62屆紅白歌唱大賽」，打破2008年第59屆紅白歌唱大賽出場嘅大橋望美年紀成為史上最年少嘅出演歌手
2012年1月24號，以2011年兩套戲「白兔玩偶」同埋「阪急電車～單程15分鐘嘅奇蹟」獲頒藍絲帶獎最佳新人獎；同時，又係呢個獎歷年最年輕攞獎嘅人。
2012年1月27號，單曲Maru Maru Mori Mori!獲得日本第26屆日本金唱片大獎「下載前五名」同埋「新人歌手前五名」兩個獎項
2012年12月27號，喺東京品川區舉行個人演唱會

人物
鍾意嘅食物：歌舞伎揚、酢昆布、青瓜、炒青菜、筑前煮。
討厭嘅食物：矮瓜、南瓜、牛奶。
自己喺節目上講過，覺得「瞓覺嘅戲」最難做，因為眼睛會唔自覺咁亂郁，喉嚨又會唔小心吞口水。
鍾意玩獨輪車。
鍾意啡色。
鍾意睇書，一個月可以睇60本。
鍾意AKB48前田敦子唱「想見你」。
屋企人都係讀賣巨人嘅球迷，尤其鍾意坂本勇人內野手同埋高橋由伸外野手。
鍾意睇卡通《寶石寵物》，重有參與第四季片頭片尾曲嘅演唱，喺劇場版參與配音演出。

攞獎經歷

2010年
第34屆日本電影金像獎新人演員獎，得獎作品：新人鬼情未了
第65屆日劇學院賞最佳女配角、新人獎，得獎作品：愛母罪

2011年
第20屆TV LIFE2010年度電視劇大獎，新人獎，攞獎作品：愛母罪
第7屆 Drama of the year 2010 新人女演員獎，攞獎作品：愛母罪
2011年東京電視劇大獎，最佳女主角獎，攞獎作品：契爸唔易做
2011年小學館 DIME Trend 大獎，話題人物獎
第53屆日本唱片大獎 特別獎，攞獎作品：Maru_Maru_Mori_Mori!
第44屆日本有線大獎 新人獎、特別獎，以「薰同友樹，間中重有木吉」名義
第28屆淺草演藝大獎，新人獎

演出

電視劇
ABC短篇電影2：大冒險媽媽
結黨！老人黨
代書萬萬歲 第3集，飾 美笑
愛母罪：飾 道木憐南
廁所的神明：飾 植村花菜
江·戰國三公主：飾 茶茶、千
再見我們的幼稚園：飾 山崎カンナ，主演
契爸唔易做：飾 笹倉薰，主演
契爸唔易做~暑假大作戰
契爸唔易做~成長大作戰
花樣少年少女 ～美男☆樂園～ 第1集：飾 笹倉薰，客串
在這世界的角落：飾 北條千鶴
毛骨悚然撞鬼經歷 夏日特別篇2011：飾 須崎彩香
南極大陸：飾 古館遙香[63]
欺詐遊戲電視劇～欺詐遊戲：再生：飾 艾莉絲
美麗的天雨：飾 木下美雨
彩色日村 第6集：飾 小友
The Partner 〜給摯愛的百年朋友〜：飾 鈴木櫻
明天媽媽不在：飾 郵箱
銀二貫：飾 真帆
小花的味噌湯：飾 安武花
Rugged ：飾 深見乃亞
OUR HOUSE ：飾 伴櫻子

電影
仰望半月的夜空：飾 夏目未來
告白：飾 森口愛美
新人鬼情未了：飾 鬼魂少女
老友狗狗2：飾 茉奈
阪急電車_單程15分鐘的奇蹟：飾 萩原亞美
白兔糖女孩：飾 鹿賀凜
傀儡之城：飾 千鳥
悍戰太平洋：飾 真子
圓桌：飾 渦原琴子

配音
壞蛋獎門人：飾 愛妮
唐山大地震：飾 方登
第二國度 白色聖灰的女王：飾 神秘少女，PS3遊戲配音
神奇樹屋：飾 安妮
寶石寵物電影 甜品舞公主：飾 瑪娜公主
壞蛋獎門人2：飾 愛妮
我們的動物園：飾 June Mottershead
史諾比：花生漫畫大電影：飾 紅髮女孩

作品

單曲
Maru Maru Mori Mori!
美好的星期天～Gyu Gyu Good Day!～
一直一直是朋友
雨中的心願
Fight!!/勇氣

專輯
Happy Smile!

個人演唱會
冬季仙境

經紀公司官網

類:日本女演員
童星